陳嘉熙傷愈今朝開操 明日北上從化試閘
2024年05月08日 12:20
東網電視
更多新聞短片
陳嘉熙明早將參與從化試閘。
馬會公布明日從化操練，將會有7組大閘相當熱鬧，當然亦有騎師北上幫手，今次就會輪到艾兆禮同埋墮馬傷愈嘅陳嘉熙，仲有就係响南澳返嚟攪簽證嘅黃寶妮。
當中傷愈重投操練嘅陳嘉熙，將會參與其中6組試閘，絕大部份都係幫師父方嘉柏旗下馬匹操練，只有一組為沈集成操試。而陳嘉熙今朝亦已恢復晨課操練，為柏廐「喜至寶」與「漣心星」於內圈踱步。
馬會亦於昨日公布，經過健康評估之後，下周三(15日)就可恢復披甲，而明日更特地北上試閘，當然係想及早熱身提升狀態。
至於今晚上陣嘅艾兆禮，漏夜趕上去更加係夫卜試足七組閘，今晚尾場輪空，可以早啲離場，而佢其餘8場坐騎都幾有冷味，又睇吓今晚會唔會有頭馬回報。
另一位女見習學員黃寶妮，只得一駒試閘，將會替韋達旗下未跑嘅PPG「友盈勇者」响第三組試閘。